stanford-oval/wikipedia huggingface dataset:
2020 בספורט
כדורגל > רקופה סודאמריקנה

מחזיקת גביע ליברטדורס לשנת 2019, פלמנקו (ברזיל ברזיל), זוכה בתואר לאחר ניצחון על מחזיקת גביע סודאמריקנה באותה שנה, אינדפנדיינטה דה ואלה (אקואדור אקואדור), לאחר מפגש הכפול.
כדורגל > גביע ליברטדורס

פלמיירס (ברזיל ברזיל), זוכה בתואר לאחר ניצחון על סנטוס (ברזיל ברזיל).
כדורגל > גביע סודאמריקנה

דפנסה וחוסטיסיה (ארגנטינה ארגנטינה), זכתה בתואר לאחר ניצחון על לנוס (ארגנטינה ארגנטינה).
כדורגל > פרסים אישיים > כדור הזהב

פרס לא הוענק בגלל הקורונה
כדורגל > פרסים אישיים > The Best - כדורגלן השנה

רוברט לבנדובסקי (פולין פולין)  זכה בפרס
כדורגל > כדורגל לפי מדינות > איטליה

יובנטוס זוכה בליגה האיטלקית
נאפולי זוכה בגביע האיטלקי
כדורגל > כדורגל לפי מדינות > אנגליה

ליברפול זוכה בליגה האנגלית
ארסנל זוכה בגביע האנגלי
מנצ'סטר סיטי זוכה בגביע הליגה
ארסנל זוכה במגן הקהילה
כדורגל > כדורגל לפי מדינות > ארגנטינה

בוקה ג'וניורס זוכה בליגה הארגנטינאית
גביע ארגנטינה - עונת 2019/20 תסתיים בשנת 2021 בשל התפרצות נגיף הקורונה.
הסופר קאפ הארגנטינאי - מהדורת 2019 שהייתה אמורה להתקיים ב-2020, נדחתה ל-2021 בשל התפרצות נגיף הקורונה.
כדורגל > כדורגל לפי מדינות > ברזיל

פלמנגו זכתה באליפות הליגה
כדורגל > כדורגל לפי מדינות > גרמניה

באיירן מינכן זוכה בליגה הגרמנית
באיירן מינכן זוכה בגביע הגרמני
כדורגל > כדורגל לפי מדינות > הולנד

הליגה והגביע בוטלו עקב התפרצות נגיף הקורונה
כדורגל > כדורגל לפי מדינות > ישראל

מכבי תל אביב זוכה בליגה הישראלית
הפועל באר שבע זוכה בגביע המדינה
מכבי תל אביב זוכה בגביע אלוף האלופים
כדורגל > כדורגל לפי מדינות > ספרד

ריאל מדריד זוכה בליגה הספרדית
ריאל מדריד זוכה בסופר קאפ הספרדי
גמר גביע המלך בוטל עקב התפרצות נגיף הקורונה וישוחק בשנת 2021
כדורגל > כדורגל לפי מדינות > צרפת

פריז סן ז'רמן זוכה בליגה הצרפתית
פריז סן ז'רמן זוכה בגביע הצרפתי
כדורסל > יורוליג

העונה הופסקה עקב התפרצות נגיף הקורונה
כדורסל > יורוקאפ

העונה הופסקה
כדורסל > ליגת האלופות בכדורסל

סן פבלו בורגוס (ספרד ספרד) זוכה במפעל, לאחר שניצחה בגמר את א.א.ק. אתונה (יוון יוון) בתוצאה 74:85.
כדורסל > הליגה האדריאטית

העונה הופסקה בגלל מגפת הקורונה
כדורסל > כדורסל לפי מדינות > גברים > איטליה

הליגה בוטלה עקב התפרצות נגיף הקורונה
רייר ונציה זוכה בגביע האיטלקי
כדורסל > כדורסל לפי מדינות > גברים > ארצות הברית

לוס אנג'לס לייקרס זוכה באליפות אחרי ניצחון 2-4 על מיאמי היט. לברון ג'יימס נבחר ל-MVP של סדרת הגמר.
כדורסל > כדורסל לפי מדינות > גברים > גרמניה

אלבה ברלין זוכה בליגה הגרמנית
אלבה ברלין זוכה בגביע הגרמני
כדורסל > כדורסל לפי מדינות > גברים > טורקיה

הליגה בוטלה עקב התפרצות נגיף הקורונה
פנרבחצ'ה זוכה בגביע הטורקי
כדורסל > כדורסל לפי מדינות > גברים > יוון

פנאתינאיקוס זוכה בליגה היוונית
א.א.ק אתונה זוכה בגביע היווני
כדורסל > כדורסל לפי מדינות > גברים > ישראל

מכבי תל אביב זוכה בליגה הישראלית
הפועל ירושלים זוכה בגביע המדינה
כדורסל > כדורסל לפי מדינות > גברים > ספרד

סאסקי בסקוניה זוכה בליגה הספרדית
אוניקאחה מלאגה זוכה בגביע המלך
כדורסל > כדורסל לפי מדינות > גברים > צרפת

הליגה בוטלה עקב התפרצות נגיף הקורונה
כדורסל > כדורסל לפי מדינות > גברים > רוסיה

הליגה בוטלה עקב התפרצות נגיף הקורונה
סמרה זוכה בגביע הרוסי
כדורסל > כדורסל לפי מדינות > גברים > נשים

מכבי עירוני רמת גן זוכה באליפות.
גביע המדינה - התחרות הופסקה בגלל מגפת הקורונה
ספורט מוטורי

ענף הספורט המוטורי הושפע מהתפרצות נגיף הקורונה: פתיחת עונת ה-MotoGP נדחתה בחודש ומרוץ הפתיחה בקטר בוטל. גם פתיחת עונת הפורמולה 1 נדחתה לאחר שמרוץ הפתיחה נדחה יום אחד לפני התאריך. בנוסף, גרנד פרי סין שאמור היה להתקיים במהלך חודש אפריל במסגרת אליפות הפורמולה 1 נדחה לתאריך לא ידוע. בהמשך נדחו כל המרוצים המתוכננים עד לחודש מאי.
ספורט מוטורי > פורמולה 1

העונה תכלול מספר שיא של 22 מרוצים. לסבב המרוצים נוסף מרוץ חדש: גרנד פרי וייטנאם, שיתקיים במסלול רחוב בהאנוי. בנוסף, גרנד פרי הולנד חוזר לסבב, לראשונה מאז עונת 1985.
פוטבול > NFL

2 בפברואר - סופרבול LIV קנזס סיטי צ'יפס גברה על סן פרנסיסקו 49' 31–20
פוטבול > מכללות

13 בינואר - אוניברסיטה המדינה של לואיזיאנה זוכה באליפות המכללות לאחר ניצחון 42–25 על אוניברסיטת קלמזון
שחייה

דחייה כנ"ל
שחייה > אליפות אירופה בשחייה

האליפות נדחתה
שחייה > אליפות העולם בשחייה (בריכת 25 מטר)

נדחתה בגלל מגפת הקורונה
שחייה > שיאי עולם > שחייניות

| תאריך | מקצוע | שם השחיינית | מדינה | מקום תחרות | שיא |
| --- | --- | --- | --- | --- | --- |
| 14 בנובמבר | 50 מטר גב | קירה טוסנט | הולנד הולנד | בודפשט, הונגריה | 25.60 שניות (בריכת 25 מטר) |
| 21 בנובמבר | 4x100 מטר מעורב | סמוליגה, קינג, דליה, בראון | ארצות הברית ארצות הברית | בודפשט, הונגריה | 3:44.52 דקות (בריכת 25 מטר) |
| 28 בנובמבר | 200 מטר גב | קיילי מקיואן | אוסטרליה אוסטרליה | בריזביין, אוסטרליה | 1:58.94 דקות (בריכת 25 מטר) |
| 12 בדצמבר | 4x50 מטר חופשי | קרומווידג'ויו, דה וורד, בוש, המסקרק | הולנד הולנד | איינדהובן, הולנד | 1:32.50 דקות (בריכת 25 מטר) |
| 18 בדצמבר | 50 מטר גב | קירה טוסנט | הולנד הולנד | בודפשט, הונגריה | 25.60 שניות (בריכת 25 מטר) |
שחייה > שיאי עולם > שחיינים

| תאריך | מקצוע | שם השחיין | מדינה | מקום תחרות | שיא |
| --- | --- | --- | --- | --- | --- |
| 15 בנובמבר | 100 מטר חזה | אדם פיטי | בריטניה בריטניה | בודפשט, הונגריה | 55.49 שניות (בריכת 25 מטר) |
| 16 בנובמבר | 100 מטר מעורב אשי | קיילב דרסל | ארצות הברית ארצות הברית | בודפשט, הונגריה | 49.88 שניות (בריכת 25 מטר) |
| 21 בנובמבר | 50 מטר חופשי | קיילב דרסל | ארצות הברית ארצות הברית | בודפשט, הונגריה | 20.16 שניות (בריכת 25 מטר) |
| 21 בנובמבר | 100 מטר פרפר | קיילב דרסל | ארצות הברית ארצות הברית | בודפשט, הונגריה | 47.78 שניות (בריכת 25 מטר) |
| 21 בנובמבר | 100 מטר גב | קלימנט קולסניקוב | רוסיה רוסיה | בודפשט, הונגריה | 48.58 שניות (בריכת 25 מטר) |
| 22 בנובמבר | 100 מטר מעורב אשי | קיילב דרסל | ארצות הברית ארצות הברית | בודפשט, הונגריה | 49.28 שניות (בריכת 25 מטר) |
| 22 בנובמבר | 100 מטר חזה | אדם פיטי | בריטניה בריטניה | בודפשט, הונגריה | 55.41 שניות (בריכת 25 מטר) |
| 19 בדצמבר | 100 מטר חזה | איליה שימנוביץ' | בלארוס בלארוס | ברסט, בלארוס | 55.34 שניות (בריכת 25 מטר) |
שחייה > שיאי עולם > שליחים משולב (2 שחייניות ו-2 שחיינים)

| תאריך | משחה | שם השחיינים | מדינה | מקום תחרות | שיא |
| --- | --- | --- | --- | --- | --- |
| 1 באוקטובר | 4x100 מטר מעורב | שו, יאן, ז'נג, יאנג | הרפובליקה העממית של סין  סין | צ'ינגדאו, סין | 3:38.41 דקות |
הערות שוליים

1 2  אורן אהרוני, רשמית: אולימפיאדת טוקיו 2020 נדחתה בשנה, באתר ynet, 24 במרץ 2020
1 2  "JOINT STATEMENT FROM THE INTERNATIONAL OLYMPIC COMMITTEE AND THE TOKYO 2020 ORGANISING COMMITTEE". הוועד האולימפי הבינלאומי. 24 במרץ 2020. {{cite news}}:  (עזרה)
| ספורט לפי שנים |
| --- | --- | --- |
| המאה ה-19 | 1884 • 1885 • 1886 • 1887 • 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 |  |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
גוסטב מדיאר מנהיימר

| --- | --- |

 לידה:  27 בפברואר 1859 פשט, ממלכת הונגריה 
 פטירה:  16 בינואר 1937 (בגיל 77) בודפשט, ממלכת הונגריה 
 שם לידה:  Mannheimer Ágoston 
 מדינה:  הונגריה 
 מקום קבורה:  בית הקברות היהודי ברחוב קוזמה 
 
גוסטב מדיאר מנהיימר (בהונגרית: Magyar-Mannheimer Gusztáv; פשט, 27 בפברואר 1859 – בודפשט, 16 בינואר 1937) היה צייר ומאייר יהודי-הונגרי, היה חבר מייסד של אגודת האימפרסיוניסטים ונטורליסטים הונגרים (MIÉNK) ושל אגודת פאל סיניאי מרשה.
ביוגרפיה

גוסטב מנהיימר נולד במשפחה יהודית כבנם של הרב והמורה פרידייש מנהיימר (1809–1888) ושל ז'ופיה שפיצר (1823–1886). הוא למד רישום וציור בבית הספר לעיצוב בבודפשט (שמה היום אוניברסיטת מוהולי-נאג' לאמנות ועיצוב), ואחר כך בווינה, שם המאסטר שלו היה הנס מקארט ולאחר מכן במינכן אצל שאנדור וגנר. כשחזר לבודפשט הפך לחבר בבית הספר של הצייר דיולה בנצור. סגנון יצירותיו התאפיין בריאליזם רומנטי, נטורליזם, ובסגנון אמנות אקדמית דקורטיבית של הנס מקארט ובידע אומנותי שאין שני לה. יצירותיו המשוחררות ביותר נוצרו באיטליה, הצבעים העליזים והמשמחים ביותר בציוריו נוצרו שם. הוא הצטיין גם ביכולת הקומפוזיציה המעולה שלו.
מדיאר מנהיימר הציג בביאנלה של ונציה בשנת 1910 עם ציורו "אביב", שנרכש על ידי הגלריה המודרנית של ונציה. עם ציורו "מצב רוח ביתי בערב" זכה בפרס בארץ הולדתו הונגריה, הוא זכה במדליית זהב קטנה ב-1902 ובמדליית זהב גדולה ב-1912. גוסטב מדיאר מנהיימר הופיע במספר תערוכות קולקטיביות בסלון הלאומי ובמוזיאון ארנסט. ניתן למצוא את תמונותיו באוספים פרטיים ובגלריה הלאומית של הונגריה. הוא אייר את יצירותיהם של סופרים הונגרים מפורסמים (קלמן מיקסאט, שאנדור ברודי). את דיוקן העצמי שלו ניתן למצוא בגלריית התמונות ההיסטורית ההונגרית בבודפשט.
בתחילת המאה ה-20, ביקר גם במושבת האמנים של באיה מארה ולאחר מכן הפך לאחד החברים המייסדים של אגודת האימפרסיוניסטים ונטורליסטים הונגרים (MIÉNK) ושל אגודת פאל סיניאי מרשה.
אשתו הייתה סידוניה שוסברגר, בתו של הרופא אדולף שוסברגר, אותה נשא ב-2 באפריל 1895.
מעבודותיו

מפעל פרברי בבודפשט (1893; שמן על בד, 86 על 131 ס"מ; הגלריה הלאומית של הונגריה, בודפשט
חוטבי עצים (בערך 1911)
ציור עם שם לא ידוע (שמן; 27x17 ס"מ; הוצג בסלון הלאומי, נדיר, בבעלות פרטית) (בערך 1911)
שם לא ידועה - כריכה אחורית (שמן; 27x17 ס"מ; הוצג בסלון הלאומי, נדיר, בבעלות פרטית) (בערך 1911)
נוף דרום איטליה (שמן על בד; 87x73 ס"מ; בבעלות פרטית)
שפת אגם (שמן, עץ, 40 על 50 ס"מ; בבעלות פרטית)
ראו גם

Magyar életrajzi lexikon II. (L–Z). Főszerk. Kenyeres Ágnes. Budapest: Akadémiai. 1969.
Élete, néhány képe a Képzőművészet Magyarországon honlapon
Magyar Mannheimer Gusztáv gyűjteményes kiállítása. Nemzeti Szalon 1906; bev. Ernszt Lajos; Nemzeti Szalon, Bp., 1906
גוסטב מנהיימר 1898Malonyai Dezső: A fiatalok. Ferenczy Károly, Grünwald Béla, Katona Nándor, Magyar-Mannheimer Gusztáv, Rippl-Rónai József; Lampel, Bp., 1906 (Művészeti könyvtár)
לקריאה נוספת

לקסיקון אמנות. כרך 3 בודפשט : Akadémiai Kiadó, 1967. Gusztáv Magyar Mannheimer ראה עמ' 141
הערות שוליים

↑  "Születési bejegyzése a pesti neológ izraelita hitközség születési akv. 115/1859. folyószáma alatt".
↑  Halálesete bejegyezve a Bp. VIII. ker. állami halotti akv. 137/1937. folyószáma alatt.
↑  "Mannheimer Frigyes halotti bejegyzése a pesti neológ izraelita hitközség halotti akv. 1622/1888. folyószáma alatt".
↑  Mannheimer Frigyes (Magyar zsidó lexikon, 1929)
↑  "Spitzer Zsófia halotti bejegyzése a pesti neológ izraelita hitközség halotti akv. 1390/1886. folyószáma alatt".
↑  Például: "A tekintetes vármegye" Online
↑  "Házasságkötési bejegyzése a pesti neológ izraelita hitközség házassági akv. 184/1895. folyószáma alatt".
↑  Magyar Mannheimer Gusztáv: Favágók c. képe
↑  Mannheimer Gusztáv: Ismeretlen c. képe
↑  Mannheimer Gusztáv: Ismeretlen c. kép hátlapja
| --- | --- |
בקרת זהויות :  GND: 1078931836  ISNI: 0000 0000 7891 7776  RKD: 51988  ULAN: 500023381  VIAF: 95825363   WorldCat (עם VIAF): 95825363 
חוטבי עצים. תמונה נטורליסטית שלו
מפעל בפרברי בודפשט
ציור מאת גוסטב מדיאר מנהיימר בשם לא ידוע. הוצג בסלון הלאומי
גוסטב מדיאר מנהיימר כריכה אחורית הסלון הלאומי
קאחה קאלדזה

קאחבר (קאחה) קאלַדזֵה (בגאורגית: კახაბერ (კახა) კალაძე; נולד ב-27 בפברואר 1978 בסמטרדיה) הוא פוליטיקאי גאורגי וכדורגלן עבר. קלאדזה מכהן כראש עיריית טביליסי, מאז אוקטובר 2017. בעברו היה כדורגלן ששיחק בעמדת המגן השמאלי בדינמו טביליסי, דינמו קייב, מילאן ובנבחרת גאורגיה.
בסוף הקריירה הספורטיבית שלו, החל קאלדזה להיות מעורב בפוליטיקה בארצו כחבר מפלגת האופוזיציה באותם ימים חלום גאורגי - גאורגיה דמוקרטית, שנוסדה בידי בידזינה איוואנישווילי בפברואר 2012. ב-1 באוקטובר של אותה שנה הוא נבחר לפרלמנט של גאורגיה וב-25 באוקטובר של אותה שנה מונה לתפקיד שר האנרגיה בקבינט של איוואנישווילי.
קריירה > ספורט

קאלדזה החל את הקריירה שלו בשנת 1993 כמגן בדינמו טביליסי (1993-1997). יכולותיו המרשימות הביאו להעברתו לדינמו קייב מאוקראינה, בה שיחק בשנים 1998 עד 2000. במשך שנתיים וחצי ששיחק במדי דינמו קייב ערך 63 הופעות והשתכר 280,000 יורו לעונה. ההישג המרשים ביותר של קבוצתו באותו הזמן, הייתה ההעפלה לשלב חצי בגמר של ליגת האלופות, כשברבע הגמר הקבוצה ניצחה את ברצלונה.
בקיץ 2000, קאלדזה עבר לשחק במילאן, בתפקיד מגן וכקשר שמאלי, ועם הזמן הפך למגן שמאלי קבוע בקבוצה, תפקיד בו שיחק עד פרישתו.
ב-2001 נחטף לאבן, אחיו של קאלדזה, והחוטפים ביקשו תמורתו כופר בסך 600,000 דולר. ב-6 במאי 2005, מצאה משטרת גאורגיה שמונה גופות במחוז סוואנתי. המשטרה העריכה שאחת הגופות היא זו של לאבן, אחיו של קאלדזה. במשך כל אותה תקופה, לא היה קאלדזה שחקן יציב בקבוצה, ולפרקים מילאו אחרים את תפקידו בקבוצה.
בשנת 2003 זכה קאלדזה עם מילאן בגביע האיטלקי ובליגת האלופות. בעונת 2003/2004 חגג עימה זכייה בסרייה א'. ב-2007, קאלדזה זכה בליגת האלופות בשנית עם מילאן, לאחר ניצחון הקבוצה בגמר המפעל על ליברפול 2 - 1.
בקיץ 2010 עבר לגנואה לאחר 9 עונות במילאן. ב-2012 לאחר 2 עונות בגנואה הודיע קלאדזה על פרישה ממשחק פעיל.
קאלדזה היה שחקן מפתח בנבחרת גאורגיה, ולזכותו למעלה מ-60 הופעות במדיה.
במוקדמות מונדיאל 2010 במשחק מול נבחרת איטליה הבקיע קאלדזה שני שערים עצמיים.
קריירה > פוליטיקה

קלאדזה היה חבר תנועת "החלום הגאורגי - גאורגיה דמוקרטית", שנוסדה בידי בידזינה איוואנישווילי בפברואר 2012.
ב-1 באוקטובר 2012 הוא נבחר לפרלמנט של גאורגיה וב-25 באוקטובר של אותה שנה מונה לתפקיד שר האנרגיה בקבינט של איוואנישווילי.
באוקטובר 2017 התמודד לראשות העיר טביליסי וזכה ב-51% מהקולות.
תארים ספורטיביים

דינמו טביליסי
אליפות גאורגיה: 1994, 1995, 1996, 1997
הגביע הגאורגי: 1994, 1995, 1996, 1997
דינמו קייב
אליפות אוקראינה: 1998, 1999, 2000
הגביע האוקראיני: 1998, 1999, 2000
מילאן
אליפות אירופה: 2002/2003, 2006/2007
הסופר קאפ האירופי: 2002/2003, 2006/2007
אליפות איטליה: 2004
הסופר קאפ האיטלקי: 2004
הגביע האיטלקי: 2002/2003
אליפות העולם לקבוצות: 2007
סלוגי

| --- | --- |

 ארץ מוצא:  מרוקו
 שימושים:  כלב צייד ושמירה
 קבוצה:  כלבי רוח
 תכונות
 משקל:  20–27 ק"ג
 גובה כתפיים:  60–71 ס"מ
 גובה:  66 ס״מ 
 תוחלת חיים:  11–15 שנים
 אופי:  רגוע ועדין
 אילוף:  הסתגלות גבוהה
 תיאור:  מבנה גוף קצר
 
הסלוגי שייך למשפחת הכלבים.
היסטוריה של הגזע

מוכר גם תחת השם גרייהאונד ערבי. משמש גם כיום לציד באזורים בהם צד בעבר הרחוק - במדבר סהרה, שהיום הוא חלק ממרוקו, תוניסיה, אלג'יריה ולוב. ישנם סיפורים, שכלב זה היה חביבו של תות אנך אמון, מלך מצרים מן השושלת ה-18, והיה נוכח בציורים רבים של המלך. שימש ככלב צייד במדבר וככלב שמירה על המחנה של בעליו מזה אלפי שנים. הסלוגי עמיד מאוד לתנאי מזג האוויר הקיצוניים אשר שוררים במדבר. תכונה זו סייעה לו לשרוד במשך אלפי שנים.
הסלוגי הובא לאירופה ותורבת לראשונה על ידי הצרפתים, במאה ה-20.
יש הסוברים, כי הסלוגי והסלוקי הם, למעשה, מאותו גזע, וכי הסלוגי הוא הגרסה קצרת השיער של הסאלוקי, אך במרוקו טוענים כי אין שום קשר בין שני הגזעים.
הסלוגי נמצא כיום גם בחצי האי סיני. גזע הסלוגי הוא המלווה העיקרי של עדרי הבדואים.
הגידול הישראלי של גזע זה מתבסס בעיקר על כלבי השבטים הבדואים המתגוררים בגיאיות של דרום חצי האי סיני.
מבנה כללי

פרוותו של הסלוגי וצבעיו הם: שחור, חול, אדום-שחור, אפור כהה, מנומר. עם או בלי "מסיכה" שחורה באזור הפנים.
לסלוגי מבנה גוף קצר ומעודן פחות מהסלוקי.
ה'תרט"ו

א' באלול ה'תרט"ו – משה מונטיפיורי מניח את אבן הפינה של משכנות שאננים – תחילת היציאה מן החומות.
ה'תרט"ו (5,615) ובקיצור תרט"ו – היא שנה עברית  אשר החלה ביום א' בתשרי, אור ל-23 בספטמבר 1854, והסתיימה ביום כ"ט באלול, 12 בספטמבר 1855.
המולד של תשרי חל ביום שישי, 13 שעות ו-232 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה ראשונה לשמיטה, ושנת 10 במחזור העיבור ה-296. תקופת ניסן שבשנה זו היא תחילת שנת 15 (סימנה טויזא) במחזור השמש ה-201.
שנה זו היא שנת 1,786 לחורבן הבית, ושנת 2,166 לשטרות.
לפי דברי רוב הראשונים שנה זו היא שנת היובל.
אירועים

י"ח בסיון – תלמוד תורה "עץ חיים" נוסד בירושלים בידי הרב שמואל סלנט
כ"ח באב – רכישת השטח של משכנות שאננים על ידי משה מונטיפיורי.
א' באלול – הנחת אבן הפינה של משכנות שאננים – תחילת היציאה מן החומות.
נולדו

כ"ז בשבט- אברהם גרינבאום, עסקן חרדי יהודי- גרמני במאות 19, 20.
נפטרו

א' באדר – רבי יצחק מאיר השיל (ז'ינקוב), אדמו"ר מז'ינקוב
ט"ו בתמוז – רבי יאושוע אברהם קריספין, מחבר ספר אברהם במחזה.
ט"ו באב – רבי מאיר נתן מצאנז.
כ"ז באלול – הרב שלום רוקח, האדמו"ר הראשון בשושלת בעלזא.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
הערות שוליים

↑  ראו למשל בעל המאור עבודה זרה ט:
היסטוריה של עם ישראל
אוריאל

ערך זה עוסק במלאך. אם התכוונתם למיזם יישוב ותעסוקה בגדרה (1950–1967), ראו .
| --- | --- |

איקונין נוצרי קופטית של המלאך אוריאל
 חג:  29 בספטמבר, 8 בנובמבר
 תכונות:  אש, השמש, חרב בוערת, ספר, מגילה
 פטרון של:  קונפירמציה, אמנות, שירה
אוריאל הוא דמות יהודית מיתולוגית של מלאך, המופיעה בעיקר בקבלה היהודית וכן בתפילות שונות.
אוריאל הוא אחד מחמשת המלאכים הנכבדים ביותר לפני כיסא הכבוד, שהנוטריקון שלהם הוא ארגמ"ן: אוריאל, רפאל, גבריאל, מיכאל, נוריאל.
אזכורים ומהותו

אוריאל הוא אחד מארבעת המלאכים המוזכרים בקריאת שמע על המיטה, כמגנים ושומרים על האדם:
בשם ה' אלוהי ישראל: מימיני מיכאל, משמאלי גבריאל, מלפני אוריאל, מאחורי רפאל ועל ראשי שכינת אל
בסדר זה מופיעים מלאכים אלה גם בפרקי דרבי אליעזר (פרק ד') כמי שמקלסים לקדוש-ברוך-הוא.
על-פי ספר הזוהר המלאך אוריאל הוא רב החוכמה ובעל דיוקן של אריה. הוא מניע את גלגל המזלות ואת הכוכבים המאירים בו.
על פי המסורת אוריאל הוא אחד מארבעת המלאכים: מיכאל, גבריאל, אוריאל ורפאל, העומדים לפני כיסא הכבוד ותפקידם להשגיח ולשמור על ארבע כנפות הארץ.
מתוך כל המלאכים ביהדות, רק שניים מוזכרים בתנ"ך בשמם: גבריאל, ומיכאל. שמות מלאכים נוספים מוזכרים החל מהמאה השלישית לפני הספירה, בספר חנוך א', וכן במדרשים.
שם המלאך

במדרש מובא הטעם שנקרא שמו אוריאל: ”ולמה נקרא שמו אוריאל? בשביל תורה נביאים וכתובים, שהקב"ה מכפר עליו ומאיר להם לישראל” (במדבר רבה ב', י').
יש שכתבו שלאותן הדעות שמקורן של שמות המלאכים הוא בתפקידם, הרי שאוריאל הוא מלאך האחראי על אור האל שבעולם.
אוריאל בתרבות

בסדרה "המלאך השומר שלי" אוריאל מוצג כמלאך מחונן, המשמש כמלאך השומר של יניב (בן אדם), ומגולם על ידי אורי בלופרב.
בסדרה לוציפר השחקן מייקל אימפריולי מגלם את דמותו של המלאך אוריאל, אחיו של לוציפר עצמו.
בסדרה על טבעי, אוריאל מוצג כמלאך שעוזר לאחיו, קסטיאל, בשליחות להכין את הכלי של מייקל לקרב. הוא בוגד בקסטיאל, וקסטיאל הורג אותו.
הערות שוליים

↑  תיקוני הזוהר
↑  מאיר בר-אילן, שמות של מלאכים
| --- | --- |
בקרת זהויות :  NLI: 987008896586405171  PLWABN: 9811544959305606  GND: 1070501921  LCCN: n2014010250  VIAF: 315586057   WorldCat (עם VIAF): 315586057 
ערך זה הוא קצרמרבנושא יהדות. אתם מוזמנים לתרום לוויקיפדיה ו.
הנריק פלנר

| --- | --- |

 לידה:  28 בספטמבר 1859 נובי סאד, האימפריה האוסטרית 
 פטירה:  23 ביוני 1932 (בגיל 72) בודפשט, ממלכת הונגריה 
 מדינה:  ממלכת הונגריה 
 מקום קבורה:  בית הקברות קרפשי 
 
הנריק פלנר (בהונגרית: Fellner Henrik; נובי סאד, 28 בספטמבר 1859 - בודפשט, 23 ביוני 1932) היה בנקאי, תעשיין, חבר הבית העליון של האספה הלאומית ההונגרית מ-1927. פלנר היה האיש השלישי בעושרו בהונגריה במחצית הראשונה של המאה ה-20.
קורות חיים

הוא נולד במשפחה יהודית כבנם של הסוחר אלברט פלנר ושל רגינה רוט. הוא סיים את לימודיו באקדמיה המסחרית. ב-1887 הצטרף ל"בנק המסחר ההונגרי של פשט" (Pesti Magyar Kereskedelmi Bank), ובין 1892 לבין 1911 היה המנכ"ל שלו. אז קיבל לידיו את ניהול המפעל מזקקת אובודה שהייתה בעלותו, ומכאן ואילך הקדיש את פעילותו לענף היצרני, שהוא נציג התעשייה ובעל שם באירופה. פלנר היה אחד ממנהיגי איגוד התעשיינים הלאומי (GYOSZ), ומשנת 1928 היה נשיא האיגוד אחרי פרנץ קורין (כמו נשיא התאחדות התעשיינים). בינתיים, הוא גם נבחר לסגן נשיא בנק המסחרי ההונגרי של בודפשט.
הוא היה חבר במועצות המנהלים של:
נורות ליבון וחשמל מאוחדת
Felten és Guilleaume Kábelgyár Rt (תשלובת ייצור כבלים)
Első Budapesti Gőzmalom Rt (תשלובת טחנות קמח)
Salgótarjáni Kőszénbánya Rt (מכרות פחם של שלגוטריאן)
וחברות תעשייתיות גדולות אחרות
פרשת הונאה

כנקודת עניין, ניתן להזכיר כי הנריק פלנר, כמנהל בנק (Pesti Magyar Kereskedelmi Bank), היה מעורב בתיק של 24 מיליון קרונות - כולו תשלום הלוואה לא מובטחת בשנת 1925, שגיבורה היה רמאי, אזרח צרפתי בשם ז'ורז' דֶב. ההונאה של ז'ורז' דב בוצעה בסוף ינואר 1925 כאמור נגד אחד המוסדות הפיננסיים המובילים בהונגריה, הבנק המסחרי ההונגרי של פשט. האזרח הצרפתי רימה את הבנק בסך של 24 מיליון כתרים הונגריים מכספי הבנק בנצלו את סגן נשיא הבנק הנריק פלנר. מאחר שדב נתפס מייד הנזק שנגרם היה מזערי, הוא החזיר את הכספים ובתמורה כנראה הצליח לצאת בחופשיות מהונגריה (הבנק משך את התלונה). חלק מעניין נוסף בפרשה, שבאמצעות מכתב ההמלצה שהונפק לז'ורז' דב על ידי שגרירות צרפת בבודפשט, שגרירות צרפת בהונגרי הסתבכה במקרה.
לשכות המסחר והתעשייה בחרו בו כחבר הבית העליון בפרלמנט ההונגרי מ-1927.
משפחתו

אשתו הייתה מתילד מרגיט לייפציגר, בתם של התעשיין וילמוש לייפציגר (1840–1913) ושל ז'ני דויטש (1845–1897), עמה התחתן ב-1892 בבודפשט.
ילדיהם:
לוסיה רגינה פלנר (1893–?). בעלה ד"ר דיולה לקאטוש (1885–1941) עורך דין, קצין צבא, חבר פרלמנט.
פאל פלנר (1893–1971) היה תעשיין וחבר פרלמנט.
אלפרד פלנר (1895–1931) היה מנהל בנק נשוי לקלרי ל. אורנהלמר.
ג'רג' פלנר (1896–1976). אשתו הייתה ארז'בט מילוש, בתו של ג'רג' מילוש, סופר כלכלי ומנהל בנק.
וילמוש פלנר (1905–1983) כלכלן, פרופסור באוניברסיטה.
ספרות

יאנוש בוטוש: ההיסטוריה של הבנק המסחרי ההונגרי של פשט, בודפשט, 1991
בלה טומקה : קשרים אישיים בין בנקים וחברות תעשייתיות בהונגריה בתחילת המאה, Replika 1997, 25. מספר
לקריאה נוספת

Magyar életrajzi lexikon I–IV. Főszerk. Kenyeres Ágnes. Budapest: Akadémiai. 1967–1994. (לקסיקון ביוגרפי הונגרי. עורכת ראשית אגנש קניירש.
לקסיקון יהודי הונגרי. 1929. עורך פטר אויווארי. גישה מקוונת.
הערות שוליים

↑  Fellner Henrik gyászjelentései (1932. június 24.) Népszava, 60. évfolyam, 131. szám, 8. oldal Online elérés
↑  A csaló, aki diplomáciai botrányt kavart, Múlt-kor történelmi magazin, ‏2011-09-14 (בהונגרית)
↑  "Házasságkötési bejegyzése a pesti neológ izraelita hitközség házassági akv. 154/1892. folyószáma alatt". נבדק ב-2020-02-27.
↑  "Fellner György és Milos Erzsébet házasságkötési bejegyzése a Budapest VI. kerületi polgári házassági akv. 16/1929. folyószáma alatt". נבדק ב-2020-02-27.
↑  "Személyi összefonódás (interlocking directorates) bankok és iparvállalatok között a századforduló Magyarországán | replika". replika.hu (בהונגרית). נבדק ב-2017-11-24.
ענת גורן

| --- | --- |
אין תמונה חופשית
 לידה:  27 בספטמבר 1973 (בת 51)
 מדינה:  ישראל ישראל
 עיסוק:  עיתונאית, במאית
 מעסיק:  דרוקר-גורן תקשורת
 בן זוג:  רביב דרוקר
 מספר צאצאים:  4
 
ענת גורן (נולדה ב-27 בספטמבר 1973) היא עיתונאית ובמאית סרטים תיעודיים ישראלית.